Yucatán

El Yucatán el ze uno dei 31 Stati del Mèsego, situà inte el sud-est del teritòrio, inte ła parte nord de l'omònema penìzoła. El confina verso nord col Golfo del Mèsego, verso est col Stato de Quintana Roo e verso sud-òvest col Stato de Campeche. Soto del Yucatán el ze sepełesto el cratero de Chicxulub, un grando cratero meteòretego che el se ghea formà tanto probabilmente 65 miłioni de ani fa co ła cascada del meteorite che drio el dir de racuante teorie sientìfeghe el garia portà a l'estinsion dei dinosàuri no-aviani. El cratero, anca se sepełesto, el połe vegner intravedesto par via dei segni dasai dal terìbiłe inpatamento del corpo cełeste. Prima del desbarco dei conquistadores spagnołi inte ła rejon, el Yucatán ell zera una de łe rejon pì pròspere de l'Inpero Maya e el conserva racuanti resti archeołòzeghi derivanti da pì de tremiła ani fa. Notasion Varda anca Vaładołì (Yucatan) Altri projeti Wikimedia Commons el detien imàjini o altri file so Yucatán el detien schemi gràfeghi so Linganbi foresti (ES) Sito ufisałeyucatan.gob.mx. Yucatán, in Disionàrio de istòria, Istituto de ła Ençiclopedia Italiana, 2010. (EN) YucatánEnçiclopedia Britannica, Encyclopædia Britannica, Inc.